b'\n_START_ARTICLE_\nNubija\n_START_PARAGRAPH_\nNubija je obmo\xc4\x8dje ob reki Nil, ki je bila v dana\xc5\xa1njem severnem Sudanu in ju\xc5\xbenem delu Egipta. Je ena prvih avtohtonih civilizacij z zgodovino, ki jo lahko zasledimo od 2000 pr. n. \xc5\xa1t. naprej prek nubijskih spomenikov in artefaktov, pa tudi zapisov iz Egipta in Rima, v njej je bil tudi eden od afri\xc5\xa1kih imperijev. V vsem poklasi\xc4\x8dnem obdobju so bila tam \xc5\xa1tevilna velika nubijska kraljestva, od katerih je zadnje propadlo leta 1504, ko se je Nubija razdelila med Egipt in sultanat Senar. Nubija se je ponovno zdru\xc5\xbeila v otomanskem Egiptu v 19. stoletju ter v anglo-egiptovskem Sudanu med letoma 1899 in 1956._NEWLINE_Ime Nubija je povezano z ljudstvom Noba, nomadi, ki so se naselili na obmo\xc4\x8dju v 4. stoletju s propadom kraljestva Mero\xc3\xab. Govorili so nilsko-saharski jezik, prednik stare nubij\xc5\xa1\xc4\x8dine. Stara nubij\xc5\xa1\xc4\x8dina se je ve\xc4\x8dinoma uporabljala v verskih besedilih od 8. do 15. stoletja na\xc5\xa1ega \xc5\xa1tetja. Pred 4. stoletjem in v klasi\xc4\x8dni antiki je bila Nubija znana kot Ku\xc5\xa1 ali v klasi\xc4\x8dni gr\xc5\xa1\xc4\x8dini Etiopija (Aithiopia)._NEWLINE_Zgodovinsko gledano so prebivalci Nubije spadali v vsaj dve nubijski jezikovni skupini: podskupino, ki vklju\xc4\x8duje nobijski jezik (naslednik stare nubij\xc5\xa1\xc4\x8dine), dongolavijski, midobski in nekaj sorodnih jezikov v severnem delu nubskih gora v Ju\xc5\xbenem Kordofanu. Vsaj do leta 1970 so birgidski jezik govorili severno od Njale v Darfurju, vendar je zdaj izumrl.\n_START_SECTION_\nGeografija\n_START_PARAGRAPH_\nNubija je bila razdeljena na dve glavni regiji: Zgornjo in Spodnjo Nubijo zaradi svoje lege v dolini Nila, \'ni\xc5\xbeja\' bi bila dolvodno, torej \'gornja\'. Spodnja Nubija je le\xc5\xbeala med prvim in drugim kataraktom reke Nil, ki se \xc5\xa1iri v dana\xc5\xa1njem ju\xc5\xbenem Egiptu in severnem Sudanu, medtem ko je Zgornja Nubija le\xc5\xbeala med drugim in \xc5\xa1estim kataraktom, danes v osrednjem Sudanu.\n_START_SECTION_\nPrazgodovina\n_START_PARAGRAPH_\nZgodnja naselja so nastajala v Zgornji in Spodnji Nubiji. Egip\xc4\x8dani pravijo Nubiji "Ta-Seti." Nubijci so bili znani lokostrelci, zato so njihova ozemlja dobila oznako "Ta-Seti" ali ozemlje lokostrelcev.  Sodobni znanstveniki ljudem s tega obmo\xc4\x8dja pravijo "A-skupina". Rodovitna kmetijska zemlji\xc5\xa1\xc4\x8da ju\xc5\xbeno od tretjega katarakta so znana kot "predkermska" kultura v Zgornji Nubiji, kot da so njihovi predniki._NEWLINE_Neolitski ljudje so v dolino Nila verjetno pri\xc5\xa1li iz Sudana, prav tako tudi iz Sahare, bili sta dve kulturi in tudi egip\xc4\x8danska.  Do 5. tiso\xc4\x8dletja pred na\xc5\xa1im \xc5\xa1tetjem so ljudje, ki so naseljevali dana\xc5\xa1njo Nubijo, sodelovali pri neolitski revoluciji. Saharski skalni reliefi ka\xc5\xbeejo prizore, za katere mislijo, da so povezani s kultom goveda, zna\xc4\x8dilni so v delih vzhodne Afrike in dolini Nila.  Megaliti, odkriti v Nabti Plaji, so zgodnji primeri, je verjetno prva astronomska naprava na svetu, nastala skoraj 2000 let pred Stonehengeem.  Kompleksnost Nabta Plaje in razli\xc4\x8dne ravni oblasti v dru\xc5\xbebi so bile verjetno osnova za strukturo neolitske dru\xc5\xbebe na Nabti Plaji in tudi v starem kraljestvu v Egiptu.  Okoli 3800 pred na\xc5\xa1im \xc5\xa1tetjem je nastala druga "nubijska" kultura, imenovana A-skupina. Bila je sodobnik in etni\xc4\x8dno in kulturno zelo podobna kot preddinasti\xc4\x8dna Nakada Zgornjega Egipta.  Okoli 3300 pred na\xc5\xa1im \xc5\xa1tetjem je dokazano enotno kraljestvo, kot ka\xc5\xbeejo tudi najdbe v Kustulu, kar ka\xc5\xbee na precej\xc5\xa1nje povezave  (kulturne in genetske) z nakadsko kulturo  v Zgornjem Egiptu. Nubijska kultura je morda celo pripomogla k poenotenju doline Nila. Prav Nubijci so zelo verjetno prispevali k faraonski ikonografiji, kot sta bela krona in serek. Bela krona je bila v zgodovini Zgornjega Egipta prva, \xc5\xa1ele kasneje, po zdru\xc5\xbeitvi Egiptov, je bila dodana rde\xc4\x8da krona. Prva znana upodobitev bele krone je na sve\xc4\x8danem gorilniku kadila s pokopali\xc5\xa1\xc4\x8da v Kustulu v Spodnji Nubiji. Okoli preloma glavnega dinasti\xc4\x8dnega obdobja so Nakadijci nameravali osvojiti in poenotiti celotno dolino Nila, a so jo verjetno osvojili Ta-Seti (kraljestvo, kjer je bil Kustul) in se uskladili z egiptovsko dr\xc5\xbeavo. Tako je Nubija postala prva noma Zgornjega Egipta. Med 1. dinastijo so celotno obmo\xc4\x8dje A-skupine izpraznili, najverjetneje zaradi priseljevanja na jug in zahod._NEWLINE_Ta kultura se je za\xc4\x8dela kr\xc4\x8diti v za\xc4\x8detku 28. stoletja pred na\xc5\xa1im \xc5\xa1tetjem. Naslednja uspe\xc5\xa1na kultura je znana kot B-skupina. Egiptovski vpadi in ropanja, ki so se za\xc4\x8dela v tem \xc4\x8dasu, so bila morda vzrok za oslabitev te kulture. Nubija je bila verjetno trgovski koridor med Egiptom in tropsko Afriko mnogo pred 3100 pred na\xc5\xa1im \xc5\xa1tetjem. Egip\xc4\x8danski obrtniki so v tem obdobju uporabljali slonovino in ebenovino iz tropske Afrike, ki je pri\xc5\xa1la skozi Nubijo._NEWLINE_Leta 2300 pred na\xc5\xa1im \xc5\xa1tetjem je Nubija prvi\xc4\x8d omenjena v staroegiptovskih trgovinskih zapisih. Od Asuana, tik nad prvim kataraktom, do ju\xc5\xbene meje egiptovskega nadzora so v tistem \xc4\x8dasu Egip\xc4\x8dani uva\xc5\xbeali zlato, kadilo, ebenovino, baker, slonovino in eksoti\xc4\x8dne \xc5\xbeivali iz tropske Afrike prek Nubije. Kot se je trgovina med Egiptom in Nubijo pove\xc4\x8dala, sta se ve\xc4\x8dala tudi bogastvo in trdnost. Z egiptovsko 6. dinastijo je bila Nubija razdeljena na ve\xc4\x8d manj\xc5\xa1ih kraljestev. Danes razpravljajo, ali so bila ljudstva C-skupine, ki so cvetela od 2240 do okoli 2150 pred na\xc5\xa1im \xc5\xa1tetjem, posledica notranjega razvoja ali vsiljivci. Obstaja utemeljena podobnost med lon\xc4\x8darstvom A-skupine in C-skupine, tako da lahko gre za notranjo o\xc5\xbeivitev izgubljenih umetnosti. V tem \xc4\x8dasu je Sahara postala preve\xc4\x8d su\xc5\xa1na za bivanje \xc4\x8dloveka in mogo\xc4\x8de je, da je nastal nenaden pritok saharskih nomadov. Lon\xc4\x8darstvo C-skupine je zna\xc4\x8dilno po zarezanih geometrijskih linijah z belim polnilom in vtisnjeno imitacijo ko\xc5\xa1are._NEWLINE_V egiptovskem srednjem kraljestvu (okoli 2040\xe2\x88\x921640 pred na\xc5\xa1im \xc5\xa1tetjem) se je Egipt za\xc4\x8del \xc5\xa1iriti v Nubijo, da bi pridobil ve\xc4\x8dji nadzor nad trgovskimi potmi v Severni Nubiji in neposreden dostop do trgovine z ju\xc5\xbeno Nubijo. Postavili so verigo utrdb ob Nilu pod drugim kataraktom. So\xc4\x8dasna, vendar razli\xc4\x8dna kultura od C-skupine, je bila grobna kultura Pan, tako imenovana zaradi svojih plitvih grobov. \xc5\xbdiveli so na vzhodnem bregu Nila. Za njihovo lon\xc4\x8darstvo so zna\xc4\x8dilne zarezane linije, bolj omejene, obi\xc4\x8dajno brez okrasnega prostora znotraj geometrijskih shem.\n_START_SECTION_\nKr\xc5\xa1\xc4\x8danska Nubija\n_START_PARAGRAPH_\nOkoli leta 350 so na obmo\xc4\x8dje vdrli iz kraljestva Aksum in kraljestvo Mero\xc3\xab je propadlo. S\xc4\x8dasoma so ga nadomestila tri manj\xc5\xa1a kraljestva: najsevernej\xc5\xa1e je bilo Nobatija med prvim in drugim kataraktom reke Nil s sredi\xc5\xa1\xc4\x8dem Pa\xc4\x8doras (danes Faras); v sredini je bila Makurija s sredi\xc5\xa1\xc4\x8dem Stara Dongola, in najju\xc5\xbenej\xc5\xa1e Alodija s sredi\xc5\xa1\xc4\x8dem Soba (blizu Kartuma). Kralj Silki iz Nobatije je zdrobil Blemje in zmaga je omenjena v gr\xc5\xa1kem napisu, vklesanem v steno templja Talmis (danes Kalab\xc5\xa1a) okoli leta 500._NEWLINE_Ker je \xc5\xa1kof Atanazij Veliki posvetil nekega Markusa kot \xc5\xa1kofa File pred svojo smrtjo leta 373, to ka\xc5\xbee, da je kr\xc5\xa1\xc4\x8danstvo \xc5\xbee prodrlo na obmo\xc4\x8dje v 4. stoletju, Janez iz Efeza je zapisal, da je monofizitski duhovnik z imenom Julian prekrstil kralja in njegove plemi\xc4\x8de Nobatie okoli leta 545. Janez iz Efeza tudi pi\xc5\xa1e, da je bilo kraljestvo Alodia pokristjanjeno okoli 569. Vendar pa je Janez Biklavijski ugotovil, da je bila Kraljevina Makuria pokristjanjena isto leto, kar ka\xc5\xbee, da se je morda Janez iz Efeza zmotil. Dodaten dvom o Janezovem pri\xc4\x8devanju ka\xc5\xbee vpis v kroniki gr\xc5\xa1kega pravoslavnega patriarha Aleksandra Evtihija, ki navaja, da je leta 719 cerkev Nubije prenesla svojo zvestobo z gr\xc5\xa1ke na koptsko pravoslavno cerkev._NEWLINE_V 7. stoletju je Makurija postala prevladujo\xc4\x8da sila v regiji. Bila je dovolj mo\xc4\x8dna, da je ustavila \xc5\xa1iritev islama, potem ko so Arabci zasedli Egipt. Po nekaj neuspelih vpadih so novi oblastniki sklenili pogodbo z Dongolo, kar jim je omogo\xc4\x8dila mirno so\xc5\xbeitje in trgovino. Ta pogodba je veljala 600 let. S\xc4\x8dasoma je pritok arabskih trgovcev v Nubijo uvedel islam in postopoma izpodrinil kr\xc5\xa1\xc4\x8danstvo. Obstaja evidenca \xc5\xa1kofa v Kasr Ibrimu iz 1372, da je pri\xc5\xa1el v Faras. Jasno je tudi, da je bila stolnica Dongole preoblikovana v mo\xc5\xa1ejo leta 1317. _NEWLINE_Pritok Arabcev in Nubijcev v Egipt in Sudan je prispeval k zatiranju nubijske identitete po propadu zadnjega nubijskega kraljestva okoli 1504. Velik del sodobnega nubijskega prebivalstva je postal popolnoma arabiziran, nekateri so trdili, da so Arabci (Jaa \'Leen - ve\xc4\x8dina Severne Sudancev - in nekateri Donglaves v Sudanu). Velika ve\xc4\x8dina nubijskega prebivalstva je trenutno muslimanska, arabski jezik je njihovo glavno sredstvo za komunikacijo poleg njihovega doma\xc4\x8dega starega nubijskega jezika. Zna\xc4\x8dilnost Nubijcev je izra\xc5\xbeena v njihovi kulturi (obleka, plesi, tradicije in glasba).\n_START_SECTION_\nIslamska Nubija\n_START_PARAGRAPH_\nV 14. stoletju je vlada Dongole propadla in regija je postala razdeljena, prevladovali so Arabci. V naslednjih stoletjih je bilo ve\xc4\x8d arabskih vdorov v regijo, tudi ustanovitev \xc5\xa1tevilnih manj\xc5\xa1ih kraljestev. Severna Nubija je bila pod egiptovskim nadzorom, medtem ko je v 16. stoletju jug pri\xc5\xa1el pod nadzor Kraljevine Senar. Celotna regija je pri\xc5\xa1la pod egiptovski nadzor med vladanjem Mohameda Alija v za\xc4\x8detku 19. stoletja, kasneje pa je postala skupni anglo-egiptovski kondominij.\n_START_SECTION_\nSodobna vpra\xc5\xa1anja\n_START_PARAGRAPH_\nOb koncu kolonializma in ustanovitvi republike Egipt (1953) in odcepitvi Republike Sudan od Egipta (1956) je bila Nubija razdeljena med Egipt in Sudan._NEWLINE_Leta 1970 so se mnogi egiptovski Nubijci morali preseliti, da bi naredili prostor za Naserjevo jezero po gradnji jezu v Asuanu. Nubijske vasi zdaj lahko najdemo severno od Asuana na zahodnem bregu Nila in otoku Elefantine, mnogi pa \xc5\xbeivijo v velikih mestih, kot je Kairo.'